ai4bharat/Pralekha huggingface dataset:
കല്ക്കരി മന്ത്രാലയം
കൽക്കരി ഖനി ലേലം
രാജ്യത്തെ 38 കൽക്കരി ഖനികളിലേക്കുള്ള വാണിജ്യ ഖനനത്തിനുള്ള ലേല നടപടികൾക്ക് കൽക്കരി മന്ത്രാലയം 2020 ജൂൺ 18ന് തുടക്കമിട്ടിരുന്നു. ലേലത്തിലെ പതിനൊന്നാം ഘട്ടം, CM  ആക്ട് 2015 പ്രകാരവും; ഒന്നാം ഘട്ടം, 1957 ലെ എം എം ഡി ആർ നിയമപ്രകാരവും ആണ് നടത്തിയത്.
ലേലത്തിൽ പങ്കെടുക്കാനുള്ള അവസാന സമയം 2020 സെപ്റ്റംബർ 29 ഉച്ചയ്ക്ക് 2 മണി വരെ ആയിരുന്നു.
23 കല്ക്കരി ഖനികളുടെ ചുമതലയുള്ള പ്രത്യേക അതോറിറ്റിക്ക്, 46 കമ്പനികളിൽ നിന്നായി 82 ഓഫ്ലൈന് അപേക്ഷകൾ ലഭിച്ചിട്ടുണ്ട്. 20 കൽക്കരി ഖനികളിലേക്ക് ആയി രണ്ടോ അതിൽ കൂടുതലോ അപേക്ഷകൾ ലഭിച്ചിട്ടുണ്ട്.
(Visitor Counter : 75
പ്രധാനമന്ത്രിയുടെ ഓഫീസ്
ഇന്ത്യ-നെതര്ലാന്റ്സ് വെര്ച്വല് ഉച്ചകോടിയില് പ്രധാനമന്ത്രിയുടെ പ്രസംഗം
ശ്രേഷ്ഠരേ,
നിങ്ങളുടെ ചിന്തകള് പങ്കിട്ടതിന് ആശംസകളും നന്ദിയും അറിയിക്കുന്നു.
താങ്കളുടെ നേതൃത്വത്തില് താങ്കളുടെ പാര്ട്ടി തുടര്ച്ചയായ നാലാമത്തെ വലിയ വിജയം നേടിയിരിക്കുന്നു. അതിന്റെ പേരില് ഞാന് നിങ്ങളെ ഉടന് തന്നെ ട്വിറ്ററില് അഭിനന്ദിച്ചു, എന്നാല് ഇന്ന് നമ്മള് ഈ മാധ്യമത്തില് കണ്ടുമുട്ടുന്നതിനാല്, നിങ്ങളെ വീണ്ടും അഭിനന്ദിക്കാനും നിങ്ങള്ക്ക് എല്ലാ ആശംസകളും നേരാനും ഈ അവസരം വിനിയോഗിക്കുന്നു.
ശ്രേഷ്ഠരേ,
നമ്മുടെ ബന്ധങ്ങള് ജനാധിപത്യം, നിയമവാഴ്ച തുടങ്ങിയ പങ്കിട്ട മൂല്യങ്ങളെ അടിസ്ഥാനമാക്കിയുള്ളതാണ്. കാലാവസ്ഥാ വ്യതിയാനം, ഭീകരവാദം, മഹാമാരി തുടങ്ങിയ ആഗോള വെല്ലുവിളികളോടുള്ള നമ്മുടെ സമീപനവും ഒന്നുതന്നെയാണ്. ഇന്തോ-പസഫിക് റിസിലിയെന്റ് സപ്ലൈ ചെയിനുകള്, ഗ്ലോബല് ഡിജിറ്റല് ഗവേണന്സ് തുടങ്ങിയ പുതിയ മേഖലകളെക്കുറിച്ചുള്ള നമ്മുടെ ചിന്തകളിലും സംയോജനം ഉയര്ന്നുവരുന്നു. ഇന്ന്, ജലത്തെക്കുറിച്ചുള്ള നമ്മുടെ തന്ത്രപരമായ പങ്കാളിത്തവുമായുള്ള ഈ ബന്ധത്തിന് നാം ഒരു പുതിയ മാനം നല്കും. നിക്ഷേപം പ്രോത്സാഹിപ്പിക്കുന്നതിനായി ഒരു അതിവേഗ സംവിധാനം സ്ഥാപിക്കുന്നത് നമ്മുടെ ശക്തമായ സാമ്പത്തിക സഹകരണത്തിന് പുതിയ ആക്കം കൂട്ടും. കൊവിഡിന് ശേഷമുള്ള കാലഘട്ടത്തില് നമ്മെപ്പോലെ സമാന ചിന്താഗതിക്കാരായ രാജ്യങ്ങള്ക്ക് പരസ്പര സഹകരണം വര്ദ്ധിപ്പിക്കാന് നിരവധി പുതിയ അവസരങ്ങള് തുറക്കുമെന്ന് എനിക്ക് ഉറപ്പുണ്ട്.
ശ്രേഷ്ഠരേ,
2019 ല് അങ്ങയുടെ ഇന്ത്യ സന്ദര്ശനം ഇന്ത്യ-നെതര്ലാന്റ് സ് ബന്ധത്തിന് ഉത്തേജനം നല്കി. ഇന്നത്തെ യോഗം നമ്മുടെ വെര്ച്വല് ഉച്ചകോടി ബന്ധങ്ങള്ക്ക് കൂടുതല് കരുത്ത് പകരും എന്ന് ഞാന് വിശ്വസിക്കുന്നു.
ശ്രേഷ്ഠരേ,
ഇന്ത്യന് പ്രവാസികളെക്കുറിച്ച് നിങ്ങള് സൂചിപ്പിച്ചതുപോലെ, ഇന്ത്യന് വംശജരായ ധാരാളം ആളുകള് യൂറോപ്പില് താമസിക്കുന്നുണ്ടെന്നത് സത്യമാണ്.ഈ കൊറോണ കാലഘട്ടത്തില്, ഈ മഹാമാരിയില് നിങ്ങള് അവരോട് കാണിച്ച കരുതലിനും പരിഗണനയ്ക്കും നന്ദി അറിയിക്കുന്നു. യൂറോപ്യന് യൂണിയനുമായുള്ള ഇന്ത്യ-യൂറോപ്യന് യൂണിയന് ഉച്ചകോടി, കോപ് 26 എന്നിവയില് വിവിധ വിഷയങ്ങള് ചര്ച്ച ചെയ്യാനുള്ള അവസരവും നമുക്ക് ലഭിക്കും.
റെയില്വേ മന്ത്രാലയം
ട്രയിനുകളുടെ സമയക്രമം പുതുക്കി
തിരുവനന്തപുരം ഡിവിഷനിലെ രണ്ട് ട്രയിനുകളുടെ സമയക്രമം 2022 ഏപ്രില് 14 മുതല് പുതുക്കി നിശ്ചയിച്ചു.
മംഗ്ലൂരുവില് നിന്ന് പുറപ്പെടുന്ന ട്രെയിന് നമ്പര് 16348 മംഗ്ലൂര് സെന്ട്രല് - തിരുവനന്തപുരം സെന്ട്രല് ഡെയ്ലി എക്സ്പ്രസ്സ് 20 മിനുട്ട് നേരത്തെ അതായത് പുലര്ച്ചെ 4.10 നാകും തിരുവനന്തപുരത്ത് എത്തിച്ചേരുക.
നിലമ്പൂരില് നിന്നും പുറപ്പെടുന്ന ട്രെയിന് നമ്പര് 16350 നിലമ്പൂർ - കൊച്ചുവേളി രാജ്യ റാണി ഡെയ്ലി എക്സ്പ്രസ്സ് 20 മിനുട്ട് നേരത്തെ അതായത് പുലര്ച്ചെ 5.30 നാകും കൊച്ചുവേളിയില് എത്തിച്ചേരുക.
(Visitor Counter : 16
പ്രധാനമന്ത്രിയുടെ ഓഫീസ്
15 ഉം -18 ഉം വയസ്സിനിടയിലുള്ള 2 കോടി കുട്ടികൾക്ക് വാക്സിനേഷൻ നൽകിയതിനെ പ്രധാനമന്ത്രി അഭിനന്ദിച്ചു
വാക്സിനേഷന്റെ വേഗത നിലനിർത്താൻ എല്ലാവരോടും പ്രധാനമന്ത്രി ശ്രീ നരേന്ദ്ര മോദി അഭ്യർത്ഥിക്കുകയും കോവിഡ് ഉചിതമായ പ്രോട്ടോക്കോൾ പാലിക്കാൻ എല്ലാവരോടും ആവശ്യപ്പെടുകയും ചെയ്തു.
കേന്ദ്ര ആരോഗ്യമന്ത്രി ഡോ മൻസുഖ് മാണ്ഡവ്യയുടെ ട്വീറ്റ് ഉദ്ധരിച്ച് പ്രധാനമന്ത്രി പറഞ്ഞു.
"ശ്രേഷ്ഠം ! എന്റെ യുവ സുഹൃത്തുക്കളേ നിങ്ങൾ നന്നായി ചെയ്തു
നമുക്ക് ഈ ഗതിവേഗം തുടരാം.
കോവിഡ്-19 സംബന്ധമായ എല്ലാ പ്രോട്ടോക്കോളുകളും പിന്തുടരാനും , നിങ്ങൾ ഇതുവരെ എടുത്തി ട്ടില്ലെങ്കിൽ , വാക്സിനേഷൻ എടുക്കാനും എല്ലാവരോടും അഭ്യർത്ഥിക്കുന്ന
Excellent! Well done my young friends.
— Narendra Modi  January 8, 2022
Let us continue this momentum.
Urging everyone to follow all COVID-19 related protocols and get vaccinated, if you haven’t already. https://t.co/h6TCS0BDkU
ആരോഗ്യ, കുടുംബക്ഷേമ മന്ത്രാലയം
107.81 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂഡൽഹി, ഒക്ടോബർ 27, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 107.81 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
12.37 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
ബീഹാറിനെ നാഷണൽ ഗ്യാസ് ഗ്രിഡുമായി ബന്ധിപ്പിക്കുന്ന ബറൗനി ഗുവാഹത്തി പൈപ്പ് ലൈനിന്റെ ബീഹാർ ഭാഗം പൂർത്തിയാക്കിയതിനെ പ്രധാനമന്ത്രി അഭിനന്ദിച്ചു
പ്രധാനമന്ത്രി ഊർജ ഗംഗ പദ്ധതിക്ക് കീഴിൽ ബീഹാറിനെ നാഷണൽ ഗ്യാസ് ഗ്രിഡുമായി ബന്ധിപ്പിക്കുന്ന ബറൗണി ഗുവാഹത്തി പൈപ്പ് ലൈനിന്റെ ബീഹാർ ഭാഗം പൂർത്തിയാക്കിയതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പെട്രോളിയം പ്രകൃതി വാതക മന്ത്രാലയത്തിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി പറഞ്ഞു;
" ഇത് ബിഹാറിന്റെ പുരോഗതിക്ക് വലിയ മാറ്റമുണ്ടാക്കും."
-ND-
(
ഷിപ്പിങ് മന്ത്രാലയം
ഭാരത്മാല പരിയോജനയ്ക്ക് കീഴിൽ ആധുനിക മൾട്ടി മോഡൽ ലോജിസ്റ്റിക്സ് പാർക്കിന്റെ ദ്രുതഗതിയിലുള്ള വികസനത്തിനായി ത്രികക്ഷി ധാരണാപത്രം ഒപ്പുവച്ചു
ന്യൂ ഡൽഹി: ഓഗസ്റ്റ് 24, 2022
രാജ്യത്തുടനീളം ചരക്ക് നീക്കം കേന്ദ്രീകൃതമാക്കുന്നതിനും, ചരക്ക് നീക്കത്തിനുള്ള ചെലവ് അന്താരാഷ്ട്ര നിലവാരത്തിന് തുല്യമായി ജിഡിപിയുടെ 14% ൽ നിന്ന് 10% ൽ താഴെയായി കുറയ്ക്കുന്നതിനുമുള്ള ലക്ഷ്യത്തോടെ ഭാരത്മാല പരിയോജനയ്ക്ക് കീഴിൽ ആധുനിക മൾട്ടി മോഡൽ ലോജിസ്റ്റിക്സ് പാർക്കുകളുടെ  ദ്രുതഗതിയിലുള്ള വികസനത്തിനായി ത്രികക്ഷി കരാർ ഒപ്പു വെച്ചൂ. കേന്ദ്ര റോഡ് ഗതാഗത, ഹൈവേ മന്ത്രി ശ്രീ നിതിൻ ഗഡ്കരി, കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ, കേന്ദ്ര റോഡ് ഗതാഗത, ഹൈവേ സഹമന്ത്രി ജനറൽ  വി.കെ സിംഗ് എന്നിവർ ത്രികക്ഷി കരാറിൽ ഒപ്പുവെക്കുന്നതിന് സാക്ഷ്യം വഹിച്ചു.
നാഷണൽ ഹൈവേസ് ലോജിസ്റ്റിക്സ് മാനേജ്മെന്റ് ലിമിറ്റഡ് , ഇൻലാൻഡ് വാട്ടർവേസ് അതോറിറ്റി ഓഫ് ഇന്ത്യ , റെയിൽ വികാസ് നിഗം ലിമിറ്റഡ്  എന്നിവരാണ് ത്രികക്ഷി കരാർ ഒപ്പിട്ടത്.
ജലപാതകൾ, പ്രത്യേക ചരക്ക് ഇടനാഴികൾ, റോഡ് ഗതാഗതം എന്നിവയിൽ നിന്ന് ചരക്ക് കൈമാറ്റം ചെയ്യുന്നത് / നീക്കുന്നത് എംഎംഎൽപി-കൾ ഉറപ്പാക്കുമെന്ന് ചടങ്ങിൽ സംസാരിച്ച ശ്രീ നിതിൻ ഗഡ്കരി പറഞ്ഞു. ഇത് ഗതി ശക്തിയിലൂടെ രാഷ്ട്രം കെട്ടിപ്പടുക്കുകയാണെന്നും അദ്ദേഹം പറഞ്ഞു.
രാജ്യത്തുടനീളം വേഗത്തിലുള്ളതും കാര്യക്ഷമവും സാമ്പത്തികവും പരിസ്ഥിതി സൗഹൃദവുമായ ചരക്ക് നീക്കത്തിന് ഈ ധാരണാപത്രം വഴിയൊരുക്കുമെന്ന് ശ്രീ സർബാനന്ദ സോനോവാൾ പറഞ്ഞു.
കണ്ടെയ്നർ ടെർമിനലുകൾ, കാർഗോ ടെർമിനലുകൾ, വെയർഹൗസുകൾ, കോൾഡ് സ്റ്റോറേജ്, വസ്തുക്കൾ കൈകാര്യം ചെയ്യുന്നതിനുള്ള യന്ത്രവൽകൃത സൗകര്യങ്ങൾ, മൂല്യവർദ്ധിത സേവനങ്ങളായ കസ്റ്റംസ് ക്ലിയറൻസ്, ടെസ്റ്റിംഗ് സൗകര്യങ്ങൾ, വെയർഹൗസിംഗ് മാനേജ്മെന്റ് സേവനങ്ങൾ എന്നിവ ഉൾപ്പെടുന്നതും റെയിൽ, റോഡ് സൗകര്യമുള്ളതും ആയ ചരക്ക് കൈകാര്യം ചെയ്യൽ കേന്ദ്രമായിരിക്കും മൾട്ടി മോഡൽ ലോജിസ്റ്റിക്സ് പാർക്ക്. മറ്റ് അനുബന്ധ സൗകര്യങ്ങൾക്കൊപ്പം. 'ഹബ് & സ്പോക്ക്' മാതൃകയിൽ വികസിപ്പിച്ച എംഎംഎൽപി, ഹൈവേകൾ, റെയിൽവേ, ഉൾനാടൻ ജലപാതകൾ എന്നിവയിലൂടെ ഒന്നിലധികം ചരക്ക് ഗതാഗത സംവിധാനങ്ങൾ സംയോജിപ്പിക്കും.
പ്രധാനമന്ത്രിയുടെ ഓഫീസ്
ബ്രോഡ് ഗേജ് ശൃംഖല 100% വൈദ്യുതീകരിച്ചതിൽ മദ്ധ്യ റെയിൽവേയ്ക്ക് പ്രധാനമന്ത്രിയുടെ അഭിനന്ദനം
മുഴുവൻ ബ്രോഡ് ഗേജ് ശൃംഖലയിലും 100% വൈദ്യുതീകരണം കൈവരിച്ചതിന് മദ്ധ്യ റെയിൽവേയുടെ മുഴുവൻ ടീമിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
മദ്ധ്യ റെയിൽവേയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"മികച്ച നേട്ടം. മുഴുവൻ ടീമിനും അഭിനന്ദനങ്ങൾ."
പ്രത്യേക സേവനങ്ങളും ഫീച്ചറുകളും
ലേബര് എന്ഫോഴ്സ്മെന്റ് ഓഫീസിന്റെ ഇടപെടൽ ; എന്.എച്ച്.ആര്.ഐ.എം.എച്ചിലെ തൊഴിലാളികള്ക്ക് ഒരു കോടിയോളം രൂപയുടെ വേതന കുടിശിക ലഭിച്ചു
തിരുവനന്തപുരം: 2023 ജൂണ് 13
കേന്ദ്ര തൊഴില് മന്ത്രാലയത്തിന് കീഴിലുള്ള ലേബര് എന്ഫോഴ്സ്മെന്റ് ഓഫീസിന്റെ ഇടപെടലിനെത്തുടര്ന്ന് കോട്ടയം നാഷണല് ഹോമിയോപതി റിസര്ച്ച് ഇന്സ്റ്റിറ്റ്യൂട്ട് ഇന് മെന്റല് ഹെല്ത്ത്  തൊഴിലാളികള്ക്കുള്ള ഒരു കോടിയോളം രൂപയുടെ വേതന കുടിശിക വിതരണം ചെയ്തു.
വേതന കുടിശികകയ്ക്കായി സ്ഥാപനം നല്കിയ 98,84,650 രൂപയുടെ ചെക്കുകള് ഇന്ന് തൊഴിലാളികള്ക്ക് വിതരണം ചെയ്തു.
കോട്ടയത്തെ നാഷണല് ഹോമിയോപ്പതി റിസര്ച്ച് ഇന്സ്റ്റിറ്റ്യൂട്ട് ഇന് മെന്റല് ഹെല്ത്തില് നിയമിച്ചിരുന്ന 87 കരാര് തൊഴിലാളികള്ക്കാണ് തൊഴില് മന്ത്രാലയത്തിന്റെ ഇടപെടല് മൂലം വേതന വര്ദ്ധനവും കുടിശികയും ലഭിച്ചത്. 2018 ജൂണ് മുതല് കേന്ദ്ര ഗവണ്മെന്റ് വേതനങ്ങള് പരിഷ്ക്കരിച്ചിരുന്നു. എന്നാല് സ്ഥാപനത്തില് അത് നടപ്പാക്കാത്തതിനെ തുടര്ന്ന് തൊഴിലാളികള് കേന്ദ്ര ലേബര് എന്ഫോഴ്സ്മെന്റ് ഓഫീസറെ സമീപിച്ചു. പരാതിയുടെ അടിസ്ഥാനത്തില് ലേബര് എന്ഫോഴ്സ്മെന്റ് ഓഫീസര് വിശദമായ പരിശോധനയില് ജീവനക്കാരുടെ വേതനത്തില് 96,23,488 രൂപയുടെ കുറവുണ്ടായതായി കണ്ടെത്തി. ഇതേതുടര്ന്ന് ഇതുമായി ബന്ധപ്പെട്ട മറ്റ് പ്രസക്തമായ വിവരങ്ങളും ലേബര് എന്ഫോഴ്സ്മെന്റ് ഓഫീസര് ശേഖരിച്ചു. പരിശോധനയില് ലഭിച്ച വിവരങ്ങളുടെയും മറ്റും അടിസ്ഥാനത്തില് തൊഴിലാളികള്ക്ക് വേണ്ടി മിനിമം വേജ് ആക്ടിന് കീഴിലുള്ള അതോറിറ്റിയില് അവകാശങ്ങള് നേടിയെടുക്കുന്നതിനുള്ള അപേക്ഷ സമര്പ്പിച്ചു.
എല്ലാ കക്ഷികളേയും കേട്ടശേഷം ലേബര് എന്ഫോഴ്സ്മെന്റ് ഓഫീസര് സമര്പ്പിച്ച അപേക്ഷ നിയമപരവും വസ്തുതാപരവുമാണെന്ന് കണ്ടെത്തിയ അതോറിറ്റി പതിനഞ്ചുദിവസത്തിനകം വേതനം പരിഷ്ക്കരിക്കുന്നതിനും അതോടൊപ്പം ഓരോ ജോലിക്കാര്ക്കും 1000 രൂപ വീതം നഷ്ടപരിഹാരം നല്കുന്നതിനും ഉത്തരവിട്ടു.
ഈ ഉത്തരവിന്റെ അടിസ്ഥാനത്തില് സ്ഥാപനം ഓരോ തൊഴിലാളിയുടെയൂം പേരിലുള്ള ചെക്ക് ലേബര് എന്ഫോഴ്സ്മെന്റ് ഓഫീസര്ക്ക് കൈമാറി. തുടര്ന്ന് എന്.എച്ച്.ആര്.ഐ.എം.എച്ച് ഓഫീസര് ഇന് ചാര്ജ് ഡോ: കെ.സി. മുരളീധരന്, കേന്ദ്ര ലേബര് എന്ഫോഴ്സ്മെന്റ് ഓഫീസര് ശ്രീ. ലാന്ഡാ മുരളീകൃഷ്ണ എന്നിവര് ചേര്ന്ന് കോട്ടയത്തെ എന്.എച്ച്.ആര്.ഐ.എം.എച്ചില് വച്ച് ജീവനക്കാര്ക്ക് വേതനകുടിശിക കൈമാറി.
പ്രധാനമന്ത്രിയുടെ ഓഫീസ്
പ്രധാനമന്ത്രി സ്വച്ഛ് ഭാരതിന് പൊതുജനപങ്കാളിത്തം ആഹ്വാനം ചെയ്തു
സ്വച്ഛ്ഭാരത് രാജ്യത്തെ എല്ലാ പൗരന്മാരുടെയും കൂട്ടുത്തരവാദിത്തമാണെന്നും ഈ പരിപാലനത്തിന് പൊതുജന പങ്കാളിത്തം വളരെ പ്രധാനമാണെന്നും പ്രധാനമന്ത്രി ശ്രീ നരേന്ദ്ര മോദി പറഞ്ഞു. നാളെ രാവിലെ 10 മണിക്ക് ശുചിത്വം നിലനിർത്താനും രാജ്യത്തിന്റെ ശോഭനമായ ഭാവി കെട്ടിപ്പടുക്കാനും എല്ലാവരോടും ഒരു മണിക്കൂർ ചെലവഴിക്കണമെന്നും ശ്രീ മോദി ആവശ്യപ്പെട്ടു.
എക്സിൽ പ്രധാനമന്ത്രി പോസ്റ്റ് ചെയ്തു:
“ശുചിത്വമുള്ള ഇന്ത്യ എന്നത് രാജ്യത്തെ എല്ലാ കുടുംബാംഗങ്ങളുടെയും കൂട്ടുത്തരവാദിത്വമാണ്. ഈ പരിപാലനത്തിന് പൊതുജന പങ്കാളിത്തത്തിന്റെ എല്ലാ ശ്രമങ്ങളും വളരെ പ്രധാനമാണ്. നാളെ രാവിലെ 10 മണിക്ക് നമുക്ക് ഒരുമിച്ചുകൂടാം, ഒരു മണിക്കൂർ ശുചിത്വത്തിനായി നീക്കിവയ്ക്കാനും രാജ്യത്തിന്റെ ശോഭനമായ ഭാവി കെട്ടിപ്പടുക്കാനും സഹായിക്കുക."
പ്രധാനമന്ത്രിയുടെ ഓഫീസ്
സാംബിയന് ഉപരാഷ്ട്രപതിയുടെസന്ദര്ശന വേളയില്ഒപ്പ് വച്ച കരാറുകളുടെയും ധാരണാപത്രങ്ങളുടെയും പട്ടിക
ക്രമനമ്പര് ധാരണാപത് / കരാറുകള്/ ഉടമ്പടികളുടെ പേര് സാംബിയന് ഭാഗത്ത് നിന്ന്കൈമാറിയത് ഇന്ത്യയുടെ ഭാഗത്ത് നിന്ന്കൈമാറിയത്
1 ഭൂവിജ്ഞാനീയം, ധാതുവിഭവങ്ങള്എന്നീമേഖലയിലെസഹകരണംസംബന്ധിച്ച ധാരണാപത്രം ബഹു.റിച്ചാര്ഡ്മുസുക്വ, ഖനി, ധാതുവിഭവ മന്ത്രി ശ്രീ. പ്രഹ്ളാദ്ജോഷി, പാര്ലമെന്ററികാര്യ, കല്ക്കരി, ഖനി മന്ത്രി
2 പ്രതിരോധ മേഖലയിലെസഹകരണംസംബന്ധിച്ച ധാരണാപത്രം ബഹു.ജോസഫ്മലഞ്ചി, വിദേശകാര്യ മന്ത്രി ശ്രീ. വി. മുരളീധരന്, വിദേശകാര്യസഹമന്ത്രി
3 കലാ, സാംസ്കാരികമേഖലയിലെസഹകരണംസംബന്ധിച്ച ധാരണാപത്രം ബഹു.ജോസഫ്മലാഞ്ചി, വിദേശകാര്യ മന്ത്രി ശ്രീ. വി. മുരളീധരന്, വിദേശകാര്യസഹമന്ത്രി
4 ഇന്ത്യയുടെ ഫോറിന് സര്വീസ്ഇന്സ്റ്റിറ്റ്യൂട്ടും, സാംബിയയിലെ ഇന്സ്റ്റിറ്റ്യൂട്ട് ഒഫ് ഡിപ്ലോമസി ആന്റ്ഇന്റര്നാഷണല്സ്റ്റഡീസും തമ്മിലുള്ള ധാരണാപത്രം ബഹു.ജോസഫ്മലാഞ്ചി, വിദേശകാര്യ മന്ത്രി ശ്രീ. വി. മുരളീധരന്, വിദേശകാര്യസഹമന്ത്രി
5 ഇ.വി.ബി.എ.ബി. നെറ്റ്വര്ക്ക്പദ്ധതി സംബന്ധിച്ച ധാരണാപത്രം ബഹു.ജോസഫ്മലാഞ്ചി, വിദേശകാര്യ മന്ത്രി ശ്രീ. വി. മുരളീധരന്, വിദേശകാര്യസഹമന്ത്രി
6 ഇന്ത്യയുടെതിരഞ്ഞെടുപ്പ് കമ്മിഷനും, സാംബിയയിലെ ഇലക്ഷന് കമ്മിഷനും തമ്മിലുള്ള ധാരണാപത്രം ബഹു.ജസ്റ്റിസ് ഏസാവ്ചുലു, സാംബിയയിലെതിരഞ്ഞെടുപ്പ് കമ്മിഷന് ചെയര്പേഴ്സണ് ശ്രീ. വി. മുരളീധരന്, വിദേശകാര്യസഹമന്ത്രി
NDMRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19 വാക്സിൻ ലഭ്യമാക്കുന്നതിനുള്ള നടപടികൾ കേന്ദ്ര ഗവൺമെന്റ് ഊർജിതമാക്കി
രാജ്യമെമ്പാടും കോവിഡ്-19 വാക്സിൻ ലഭ്യമാക്കുന്നതിനുള്ള നടപടികൾ കേന്ദ്ര ഗവൺമെന്റ് ഊർജിതമാക്കി. വാക്സിനേഷൻ പ്രക്രിയയിൽ, വാക്സിൻ നൽകുന്നവർക്ക് പ്രധാനപങ്ക് ഉള്ളതിനാൽ ഇവർക്കുള്ള പരിശീലനവും ആരംഭിച്ചുകഴിഞ്ഞു.
വാക്സിൻ വിതരണവുമായി ബന്ധപ്പെട്ട് വ്യത്യസ്ത മേഖലകളിൽ പ്രവർത്തിക്കുന്ന മെഡിക്കൽ ഓഫീസർമാർ, വാക്സിൻ നൽകുന്നവർ, ശീതീകരണ ശൃംഖലയിൽ ഉള്ളവർ, ഡാറ്റാ മാനേജർമാർ, ആശാ കോഡിനേറ്റർമാർ എന്നിവർക്ക് ആവശ്യമായ വിശദമായ പരിശീലന പരിപാടി സംഘടിപ്പിച്ചിട്ടുണ്ട്.
വാക്സിനേഷൻ പരിപാടി നിർവഹണം, വാക്സിനേഷൻ നടപടികൾക്കായി Co-WIN IT പ്ലാറ്റ്ഫോമിന്റെ ഉപയോഗം, ആശയവിനിമയം, മേഖലകൾ തമ്മിലുള്ള ഏകോപനം, ബയോമെഡിക്കൽ മാലിന്യ നിർമാർജനം എന്നിവയിലെല്ലാം പരിശീലനം നൽകുന്നു.
പരിശീലകർക്കുള്ള പരിശീലനത്തിൽ ദേശീയതലത്തിൽ 2,360 പേർ പങ്കെടുത്തു. ഇന്ന് വരെ എല്ലാ സംസ്ഥാനങ്ങളിലും, കേന്ദ്രഭരണ പ്രദേശങ്ങളിലുമായി ഏഴായിരത്തിലധികം പേർക്ക് ജില്ലാതല പരിശീലനം നൽകിക്കഴിഞ്ഞു. ലക്ഷദ്വീപിൽ ഡിസംബർ 29ന് ആയിരിക്കും പരിശീലനം. പ്രവർത്തന മാർഗ്ഗനിർദേശങ്ങളിൽ 681 ജില്ലകളിലായി  മെഡിക്കൽ ഓഫീസർമാർക്ക് പരിശീലനം നൽകി.
കോവിഡ് 19 വാക്സിനേഷൻ, Co-WIN പോർട്ടൽ എന്നിവ സംബന്ധിച്ച സംശയങ്ങൾ പരിഹരിക്കുന്നതിന് ദേശീയതലത്തിൽ 1075, സംസ്ഥാനതലത്തിൽ 104 ഹെൽപ്പ് ലൈൻ സംവിധാനവും ശക്തിപ്പെടുത്തിയിട്ടുണ്ട്.
ആന്ധ്രപ്രദേശ്, അസം, ഗുജറാത്ത്, പഞ്ചാബ് എന്നീ നാല് സംസ്ഥാനങ്ങളിൽ ആസൂത്രണം ചെയ്ത നടപടികളുടെ പ്രവർത്തന സാധ്യത വിലയിരുത്തുന്നതിന് ട്രയൽ റൺ നടത്തും. ഓരോ സംസ്ഥാനവും രണ്ട് ജില്ലകളിലായി ഈ മാസം 28, 29 തീയതികളിൽ ആണ് ട്രയൽ സംഘടിപ്പിച്ചിരിക്കുന്നത്.
കോവിഡ്-19 വാക്സിനേഷനുമായി ബന്ധപ്പെട്ട ദേശീയ വിദഗ്ധ ഗ്രൂപ്പ് 3 വിഭാഗങ്ങൾക്കാണ് മുൻഗണന നൽകുന്നത്. ആരോഗ്യപ്രവർത്തകർ  മുന്നണിപ്പോരാളികൾ  മുൻഗണന നൽകുന്ന പ്രായംകൂടിയവർ .
അനുയോജ്യമായ കുറഞ്ഞ താപനിലയിൽ വാക്സിൻ സൂക്ഷിക്കുന്നതിന് രാജ്യത്തെ 28,947 ശീതികരണ ശൃംഖലകളിലെ 85,634 ഉപകരണ സംവിധാനങ്ങൾ പ്രയോജനപ്പെടുത്തും.
റെയില്വേ മന്ത്രാലയം
റെയില്വേറിക്രൂട്ട്മെന്റ്ബോര്ഡുകള് നടത്തിയ ലെവല് 1 പരീക്ഷാ ഫലത്തെക്കുറിച്ച് പ്രചരിക്കുന്നത് തെറ്റായ വിവരങ്ങള്
റെയില്വേയില് നിയമനത്തിനായിവിവിധ റെയില്വേറിക്രൂട്ട്മെന്റ്ബോര്ഡുകള് നടത്തിയ ലെവല് 1 പരീക്ഷാ ഫലത്തെക്കുറിച്ച് തെറ്റായ വിവരങ്ങളാണ് പ്രചരിക്കുന്നതെന്ന റെയില്വേവാര്ത്താക്കുറിപ്പില് അറിയിച്ചു. 62,907 ഒഴിവുകളില് നിയമനം നടത്തുന്നതിനായി 2018 ഫെബ്രുവരി 10 നാണ്ആര്.ആര്.ബികള് വിജ്ഞാപനം പുറപ്പെടുവിച്ചത്. 1,8978913 ഓണ്ലെന് അപേക്ഷകളാണ് ഇതിലേക്കായി ലഭിച്ചത്. 17.09.2018 മുതല് 17.12.2018 വരെ 51 ദിവസങ്ങളില് 152 ഷിഫ്റ്റുകളായി രാജ്യത്തെ ഏറ്റവും വലിയ കമ്പ്യൂട്ടര് അധിഷ്ഠിത പരീക്ഷയാണ്റെയില്വേ നടത്തിയത്.ഈ പരീക്ഷയുടെ ഫലം ഈ മാസം 4 ന്  പ്രസിദ്ധീകരിച്ചിരുന്നു. ഈ പരീക്ഷാഫലത്തെക്കുറിച്ച് നിരവധി ഉദ്യോഗാര്ത്ഥികള് പരാതിയുന്നയിച്ചിരുന്നു.
(പക്ഷേ ഈ പരീക്ഷാഫലം തയാറാക്കുന്നതിന് പുതിയ രീതികളൊന്നുംസ്വീകരിച്ചിട്ടില്ലെന്ന് റെയില്വേവ്യക്തമാക്കി. ഉദ്യോഗാര്ത്ഥികള് കരസ്ഥമാക്കുന്ന മാര്ക്ക് നോര്മലൈസേഷന് വിധേയമാക്കുമെന്ന് കേന്ദ്രീകൃത എംപ്ലോയ്മെന്റ് നോട്ടിഫിക്കേഷന്റെ ഏഴാമത് ഖണ്ഡികയില്സുപ്രധാന നിര്ദ്ദേശങ്ങള് എന്ന തലക്കെട്ടില്വ്യക്തമാക്കിയതാണ്. ഉദ്യോഗാര്ത്ഥികളുടെ കഴിവുംമാര്ക്ക്നോര്മലൈസേഷനും വഴിയാണ്ഷോര്ട്ട് ലിസ്റ്റ് തയാറാക്കിയിരിക്കുന്നന്ത്. 2000 മുതല് കഴിഞ്ഞ 19 വര്ഷമായി പിന്തുരുന്ന രീതിയാണിത്.
ഒരു ഉദ്യോഗാര്ത്ഥി നേടുന്ന മാര്ക്ക് നോര്മലൈസേഷനുശേഷം പരീക്ഷാപേപ്പറിന്റെ ആകെമാര്ക്കിനേക്കാള് അധികമാകുന്നത് അസാധാരണമല്ല. ഇങ്ങനെ ലെവല് 1 പരീക്ഷയില് ഒരു ഉദ്യോഗാര്ത്ഥിക്ക് ലഭിക്കാവുന്ന പരമാവധി മാര്ക്ക് 126.13 ആണ്. ഇതിനപ്പുറമുള്ള മാര്ക്ക് ലഭിച്ചെന്ന് പറയുന്നത് കെട്ടിച്ചമച്ച വാര്ത്തയാണെന്ന് റെയില്വേവ്യക്തമാക്കി.
AM MRD- 182
പ്രധാനമന്ത്രിയുടെ ഓഫീസ്
വർഷങ്ങളായുള്ള തന്റെ പ്രസംഗങ്ങളിൽ ബുദ്ധന്റെ പരാമർശങ്ങൾ ഉൾക്കൊള്ളിച്ച പി ഐ ബി ലഘുപുസ്തകം പ്രധാനമന്ത്രി പങ്കിട്ടു
പ്രധാനമന്ത്രി ശ്രീ നരേന്ദ്ര മോദി നാളെ രാവിലെ 10 മണിക്ക് ഡൽഹിയിൽ ആഗോള ബുദ്ധമത ഉച്ചകോടിയെ അഭിസംബോധന ചെയ്യും.
പ്രസ് ഇൻഫർമേഷൻ ബ്യൂറോ തയ്യാറാക്കിയ പ്രധാനമന്ത്രിയുടെ പ്രസംഗങ്ങളും ഭഗവാൻ ബുദ്ധനെയും ബുദ്ധമത ചിന്തയെയും കുറിച്ചുള്ള പ്രധാന പരാമർശങ്ങളും സമാഹരിച്ച ഒരു ബുക്ക്ലെറ്റ് പ്രധാനമന്ത്രി പങ്കിട്ടു.
പ്രസ് ഇൻഫർമേഷൻ ബ്യൂറോയുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു.
"നാളെ ഏപ്രിൽ 20ന് രാവിലെ 10 മണിക്ക് ഡൽഹിയിൽ നടക്കുന്ന ആഗോള ബുദ്ധമത ഉച്ചകോടിയെ അഭിസംബോധന ചെയ്യും. ഈ ഉച്ചകോടി ഭഗവാൻ ബുദ്ധന്റെ ആദർശങ്ങൾ കൂടുതൽ ജനകീയമാക്കാൻ പ്രയത്നിച്ച വിവിധ ആളുകളെ ഒരുമിച്ച് കൊണ്ടുവരുന്നു."
പ്രസ് ഇൻഫർമേഷൻ ബ്യൂറോ തയ്യാറാക്കിയ പ്രധാനമന്ത്രിയുടെ പ്രസംഗങ്ങളും ഭഗവാൻ ബുദ്ധനെയും ബുദ്ധമത ചിന്തയെയും കുറിച്ചുള്ള പ്രധാന പരാമർശങ്ങളും സമാഹരിച്ച ഒരു ചെറുപുസ്തകം പ്രധാനമന്ത്രി പങ്കിട്ടു.
പ്രസ് ഇൻഫർമേഷൻ ബ്യൂറോയുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു.
"നാളെ ഏപ്രിൽ 20ന് രാവിലെ 10 മണിക്ക് ഡൽഹിയിൽ നടക്കുന്ന ആഗോള ബുദ്ധമത ഉച്ചകോടിയെ അഭിസംബോധന ചെയ്യും. ഈ ഉച്ചകോടി ഭഗവാൻ ബുദ്ധന്റെ ആദർശങ്ങൾ കൂടുതൽ ജനകീയമാക്കാൻ പ്രയത്നിച്ച വിവിധ ആളുകളെ ഒരുമിച്ച് കൊണ്ടുവരുന്നു."
The booklets can be accessed at
-ND-
(
പ്രധാനമന്ത്രിയുടെ ഓഫീസ്
രാജ്യത്ത് 10 തണ്ണീർത്തടങ്ങൾ കൂടി റാംസർ സൈറ്റുകളായി പ്രഖ്യാപിച്ചതിൽ പ്രധാനമന്ത്രി സന്തുഷ്ടി പ്രകടിപ്പിച്ചു
രാജ്യത്ത് 10 തണ്ണീർത്തടങ്ങൾ കൂടി റാംസർ സൈറ്റുകളായി നിയോഗിക്കപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
പ്രധാനമന്ത്രി ട്വീറ്റ് ചെയ്തു;
"ഇന്ത്യയിലെ 10 തണ്ണീർത്തടങ്ങൾ കൂടി റാംസർ സൈറ്റുകളായി നിയുക്തമാക്കിയതിൽ ഓരോ പരിസ്ഥിതി സ്നേഹികൾക്കും സന്തോഷം തോന്നും. കഴിഞ്ഞ മാസം 5 സൈറ്റുകൾ ഇതേ അംഗീകാരം നേടിയിരുന്നു. ഇത് നമ്മുടെ പ്രകൃതിദത്തമായ ചുറ്റുപാടുകളെ സംരക്ഷിക്കാനുള്ള നമ്മുടെ പ്രതിബദ്ധത വർദ്ധിപ്പിക്കും."
പ്രധാനമന്ത്രിയുടെ ഓഫീസ്
പ്രമുഖ ശാസ്ത്രജ്ഞൻ ഡോ. എൻ. ഗോപാലകൃഷ്ണന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രമുഖ ശാസ്ത്രജ്ഞൻ ഡോ. എൻ. ഗോപാലകൃഷ്ണന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
"ഡോ. എൻ. ഗോപാലകൃഷ്ണൻ ജിയുടെ വിയോഗത്തിൽ ദുഃഖമുണ്ട്. ബഹുമുഖ വ്യക്തിത്വമായിരുന്നു അദ്ദേഹം. ശാസ്ത്രത്തിനും അക്കാദമിക് മേഖലയ്ക്കും അദ്ദേഹം ശ്രദ്ധേയമായ സംഭാവനകൾ നൽകി. സമ്പന്നമായ ആത്മീയ പരിജ്ഞാനത്തിന്റെയും , ഇന്ത്യൻ തത്ത്വചിന്തയോടുള്ള താൽപ്പര്യത്തിന്റെയും അദ്ദേഹം ബഹുമാനിക്കപ്പെട്ടു. അദ്ദേഹത്തിന്റെ കുടുംബത്തെ അനുശോചനം അറിയിക്കുന്നു. ഓം ശാന്തി."
PIB Headquarters
ഏറ്റവും അവഗണിക്കപ്പെട്ടവര്ക്കുവരെ വികസനത്തിന്റെ ഫലം എത്തിക്കാന് കേന്ദ്ര ഗവണ്മെന്റ് പ്രതിജ്ഞാബദ്ധം: കേന്ദ്ര സഹമന്ത്രി ശ്രീ. രാജീവ് പ്രതാപ് റൂഡി
സമൂഹത്തില് ഏറ്റവും അവഗണനയനുഭവിക്കുന്ന വിഭാഗങ്ങള്ക്കുവരെ വികസനത്തിന്റെ ഫലം എത്തിക്കാന് കേന്ദ്ര
 ശ്രീ.
രാജീവ് പ്രതാപ് റൂഡി വ്യക്തമാക്കി. ദീനദയാല്ജി ജന്മശതാബ്ദി ആഘോഷങ്ങളുടെ ഭാഗമായി ദല്ഹി ദീനദയാല്
റിസര്ച്ച് ഇന്സ്റ്റിറ്റ്യൂട്ടും കേന്ദ്ര സാംസ്കാരിക മന്ത്രാലയവും സംയുക്തമായി സംഘടിപ്പിക്കുന്ന സെമിനാറുകളുടെ
സംസ്ഥാനതല ഉദ്ഘാടനം തിരുവനന്തപുരത്ത് നിര്വഹിക്കുകയായിരുന്നു അദ്ദേഹം. കേരള വികസനത്തിന് ഒരു
ബദല് എന്ന വിഷയത്തിലാണ് സെമിനാറുകള് സംഘടിപ്പിച്ചിരിക്കുന്നത്.
സ്വാതന്ത്ര്യത്തിനുശേഷം കുടുംബപരമായി അധികാരം കൈമാറിക്കിട്ടിയവരാണ് ഇതുവരെ രാജ്യം ഭരിച്ചതെന്നും
എന്നാല് നരേന്ദ്ര മോദി ഗവണ്മെന്റ് ഈ അവസ്ഥ മാറ്റിമറിച്ചെന്നും ശ്രീ. റൂഡി ചൂണ്ടിക്കാട്ടി.
വ്യക്തിതാല്പര്യങ്ങളിലൂന്നിയല്ല, ദീനദയാല് ഉപാധ്യായ മുന്നോട്ടുവെച്ച അന്ത്യോദയ എന്ന ആദര്ശത്തിലൂന്നിയാണ്
കേന്ദ്ര ഗവണ്മെന്റ് പ്രവര്ത്തിക്കുന്നതെന്നും അദ്ദേഹം വ്യക്തമാക്കി.
വികസനത്തിന് അനന്തമായ സാധ്യതകളുള്ള സംസ്ഥാനമാണ് കേരളമെന്നും എന്നാല് നിര്ഭാഗ്യവശാല് ഈ
സാധ്യതകളൊന്നും ഇതുവരെ പ്രയോജനപ്പെടുത്തിയിട്ടില്ലെന്നും ശ്രീ. രാജീവ് പ്രതാപ് റൂഡി പറഞ്ഞു. രാഷ്ട്രീയപരമായ
അഭിപ്രായ വ്യത്യാസങ്ങള് മാറ്റിവെച്ച് സാധാരണക്കാരന്റെ ക്ഷേമത്തിനായി അധികാരം വിനിയോഗിക്കാന് സംസ്ഥാന
ഗവണ്മെന്റ് തയാറാവണമെന്ന് അദ്ദേഹം ആവശ്യപ്പെട്ടു.
രാജ്യത്തെ ദരിദ്ര ജനവിഭാഗങ്ങളുടെ ക്ഷേമത്തിനായി കേന്ദ്ര ഗവണ്മെന്റ് നടപ്പിലാക്കിയ പദ്ധതികള് ശ്രീ. റൂഡി
എടുത്തു പറഞ്ഞു. 5 കോടി ജനങ്ങള്ക്ക് സൗജന്യമായി പാചക വാതകം വിതരണം ചെയ്തു. സ്വാതന്ത്ര്യം ലഭിച്ച്
പതിറ്റാണ്ടുകളായിട്ടും വൈദ്യുതി എത്താതിരുന്ന ആയിരക്കണക്കിന് ഗ്രാമങ്ങള് വൈദ്യുതീകരിച്ചു.
പാവപ്പെട്ടവര്ക്കായി ഇന്ഷുറന്സ് പദ്ധതി ആരംഭിച്ചു. സൗജന്യമായി ബാങ്ക് അക്കൗണ്ടുകള് തുറന്നു നല്കി. ഇത്തരം
ജനക്ഷേമപരമായ നടപടികളാണ് ഒരു ഗവണ്മെന്റില്നിന്നുണ്ടാകേണ്ടതെന്ന് അദ്ദേഹം ഓര്മ്മിപ്പിച്ചു.
ശ്രീ. ഒ രാജഗോപാല് എം.എല്.എ അധ്യക്ഷനായിരുന്നു. ഐ.എസ്.ആര്.ഒ മുന് ചെയര്മാന് ഡോ. ജി.മാധവന് നായര്,
മുന് അഡീഷണല് ചീഫ് സെക്രട്ടറി ഡോ. ഡി. ബാബുപോള്, ആര്കിടെക്റ്റ് ജി.ശങ്കര് തുടങ്ങിയവര് സെമിനാറില്
ചര്ച്ചകള് നയിച്ചു.
നിതി ആയോഗ്
കേന്ദ്ര ധനകാര്യ മന്ത്രി ശ്രീമതി നിർമല സീതാരാമൻ നാളെ നാഷണൽ മോണിറ്റൈസേഷൻ പൈപ്പ്ലൈൻ ഉദ്ഘാടനം ചെയ്യും
ന്യൂ ഡൽഹി, ആഗസ്റ്റ് 22, 2021
കേന്ദ്ര ധന-വാണിജ്യ കാര്യ മന്ത്രി ശ്രീമതി നിർമല സീതാരാമൻ നാളെ ന്യൂ ഡൽഹിയിൽ ദേശീയ ധനസമ്പാദന പൈപ്പ്ലൈന്  തുടക്കം കുറിക്കും.
കേന്ദ്ര ഗവൺമെന്റിന്റെ ബ്രൗൺഫീൽഡ് അടിസ്ഥാനസൗകര്യ ആസ്തി വികസനമാണ് നാല് വർഷത്തെ നാഷണൽ മോണിറ്റൈസേഷൻ പൈപ്പ്ലൈൻ പദ്ധതിയിൽ ഉൾക്കൊള്ളുന്നത്. നിക്ഷേപകർക്ക് അവസരം നൽകുന്നതിനു പുറമേ, കേന്ദ്ര ഗവൺമെന്റിന്റെ വരുമാന സമ്പാദന സംരംഭത്തിന്റെ ഒരു ഇടക്കാല കർമ പദ്ധതി കൂടിയാണിത്.
2021-22 കേന്ദ്രബജറ്റിൽ അടിസ്ഥാന സൗകര്യ വികസനത്തിനുള്ള നൂതനമായ ധനസമാഹരണ മാർഗമായി, ആസ്തി ധനസമ്പാദനത്തിന് വളരെയധികം ഊന്നൽ നൽകിയിട്ടുണ്ട്. കൂടാതെ നിരവധി പ്രധാന പ്രഖ്യാപനങ്ങളും ഉൾപ്പെടുത്തിയിരുന്നു.
നിതി ആയോഗിന്റെ വൈസ് ചെയർമാൻ ഡോ. രാജീവ് കുമാർ, സി.ഇ.ഒ. ശ്രീ അമിതാഭ് കാന്ത്, നിർദിഷ്ട ധനസമ്പാദന പ്രവർത്തന പദ്ധതിയുമായി ബന്ധപ്പെട്ട വിവിധ മന്ത്രാലയങ്ങളുടെ സെക്രട്ടറിമാർ എന്നിവരുൾപ്പെടുന്ന ചടങ്ങിൽ, നാഷണൽ മോണിടൈസേഷൻ പൈപ്പ്ലൈൻ ബുക്ക് പ്രകാശനം ചെയ്യും.
(Visitor Counter : 187
പ്രധാനമന്ത്രിയുടെ ഓഫീസ്
ഇന്ത്യ-യുഎഇ വെര്ച്വല് സമ്മേളനം
പ്രധാനമന്ത്രി ശ്രീ നരേന്ദ്ര മോദിയും അബുദാബി കിരീടാവകാശി ഷെയ്ഖ് മുഹമ്മദ് ബിന് സായിദ് അല് നഹ്യാൻ രാജകുമാരനും ഇന്നു വെര്ച്വല് കൂടിക്കാഴ്ച നടത്തി. സമസ്തമേഖലകളിലും ഉഭയകക്ഷിബന്ധങ്ങളിലുണ്ടായ തുടര്ച്ചയായ വളര്ച്ചയില് ഇരുനേതാക്കളും സംതൃപ്തി രേഖപ്പെടുത്തി.
ഇരുനേതാക്കളുടെയും സംയുക്തകാഴ്ചപ്പാടോടെ 'ഇന്ത്യയുടെയും യുഎഇയുടെയും സമഗ്ര നയപങ്കാളിത്തം: പുത്തന് അതിരുകള്, പുതിയ നാഴികക്കല്ല്' എന്ന പ്രസ്താവന പുറത്തിറക്കി. ഇന്ത്യയും യുഎഇയും തമ്മില് ഭാവി കണക്കിലെടുത്തുള്ള പങ്കാളിത്തത്തിനായുള്ള രൂപരേഖയ്ക്ക് ഈ പ്രസ്താവന തുടക്കംകുറിക്കും. ശ്രദ്ധിക്കേണ്ട മേഖലകളും അനന്തരഫലങ്ങളും കണ്ടെത്തുകയുംചെയ്യും. സമ്പദ് വ്യവസ്ഥ, ഊര്ജ്ജം , കാലാവസ്ഥാ പ്രവര്ത്തനം, വളര്ന്നുവരുന്ന സാങ്കേതികവിദ്യകള്, നൈപുണ്യവും വിദ്യാഭ്യാസവും, ഭക്ഷ്യസുരക്ഷ, ആരോഗ്യം, പ്രതിരോധം, സുരക്ഷ എന്നിവയുള്പ്പെടെ വിവിധ മേഖലകളില് ചലനാത്മകമായ പുതിയ വ്യാപാര-നിക്ഷേപ-നവീകരണ പ്രവര്ത്തനങ്ങള് പ്രോത്സാഹിപ്പിക്കുകയാണ് ഇരുരാജ്യങ്ങളും ലക്ഷ്യമിടുന്നത്.
വെര്ച്വല് സമ്മേളനത്തിന്റെ ഭാഗമായി ഇന്ത്യ-യുഎഇ സമഗ്ര സാമ്പത്തികപങ്കാളിത്ത ഉടമ്പടി  ഒപ്പുവച്ചു. ഇരുനേതാക്കളുടെയും വെര്ച്വല് സാന്നിധ്യത്തില് കേന്ദ്ര വാണിജ്യവ്യവസായമന്ത്രി ശ്രീ പിയൂഷ് ഗോയലും യുഎഇ സാമ്പത്തികമന്ത്രി അബ്ദുള്ള ബിന് തൗഖ് അല് മാരിയും ചേര്ന്നാണു കരാറില് ഒപ്പിട്ടതും കൈമാറിയതും. മെച്ചപ്പെട്ട വിപണിപ്രവേശനവും കുറഞ്ഞ ഇറക്കുമതിത്തീരുവകളും ഉള്പ്പെടെ ഇന്ത്യയുടെയും യുഎഇയുടെയും വ്യവസായമേഖലയ്ക്ക് ഈ കരാര് വലിയ നേട്ടങ്ങള് സൃഷ്ടിക്കും. അടുത്ത അഞ്ചുവര്ഷത്തിനുള്ളില് ഉഭയകക്ഷിവ്യാപാരം നിലവിലെ 60 ബില്യണ് ഡോളറില്നിന്ന് 100 ബില്യണ് ഡോളറായി ഉയര്ത്താനും സിഇപിഎ സഹായിക്കുമെന്നാണു പ്രതീക്ഷ.
ഇന്ത്യയുടെ സ്വാതന്ത്ര്യത്തിന്റെ 75-ാം വാര്ഷികവും യുഎഇ സ്ഥാപിതമായതിന്റെ 50-ാം വാര്ഷികവും കണക്കിലെടുത്ത് ഇരുനേതാക്കളും സംയുക്തസ്മരണികസ്റ്റാമ്പും പുറത്തിറക്കി. ഇന്ത്യയും യുഎഇയും ഒപ്പുവച്ച രണ്ടു ധാരണാപത്രങ്ങളും ഉച്ചകോടിയില് പ്രഖ്യാപിച്ചു. ഭക്ഷ്യസുരക്ഷ ഇടനാഴിയെക്കുറിച്ച് എപിഇഡിഎയും ഡിപി വേള്ഡ് & അല് ദഹ്റയും തമ്മിലുള്ള ധാരണപത്രം, സാമ്പത്തികപദ്ധതികളിലും സേവനങ്ങളിലുമുള്ള സഹകരണം സംബന്ധിച്ച് ഇന്ത്യയുടെ ഗിഫ്റ്റ് സിറ്റിയും അബുദാബി ഗ്ലോബല് മാര്ക്കറ്റും തമ്മിലുള്ള ധാരണാപത്രം എന്നിവയാണിവ. കാലാവസ്ഥാപ്രവര്ത്തനത്തിലെ സഹകരണത്തിനും വിദ്യാഭ്യാസത്തിനുമായുള്ള മറ്റു രണ്ടു കരാറുകള്ക്കും ഇരുരാജ്യങ്ങളും തമ്മില് ധാരണയായി.
കോവിഡ് മഹാമാരിക്കാലത്ത് ഇന്ത്യന് സമൂഹത്തെ പരിപാലിച്ചതിന് അബുദാബി രാജകുമാരനോടു പ്രധാനമന്ത്രി നന്ദി പറഞ്ഞു. ഇന്ത്യ സന്ദര്ശിക്കാന് പ്രധാനമന്ത്രി അദ്ദേഹത്തെ ക്ഷണിക്കുകയും ചെയ്തു.
-ND-
(
പ്രധാനമന്ത്രിയുടെ ഓഫീസ്
ഡയമണ്ട് ലീഗ് ട്രോഫി നേടിയ നീരജ് ചോപ്രയെ പ്രധാനമന്ത്രി അഭിനന്ദിച്ചു
അഭിമാനകരമായ ഡയമണ്ട് ലീഗ് ട്രോഫി നേടുന്ന ആദ്യ ഇന്ത്യക്കാരനായി വീണ്ടും ചരിത്രം രചിച്ചതിന് നീരജ് ചോപ്രയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു :
"പ്രശസ്തമായ ഡയമണ്ട് ലീഗ് ട്രോഫി നേടുന്ന ആദ്യ ഇന്ത്യക്കാരനായി വീണ്ടും ചരിത്രം രചിച്ചതിന് നീരജ് ചോപ്രയ്ക്ക് അഭിനന്ദനങ്ങൾ. മികച്ച അർപ്പണബോധവും സ്ഥിരതയും അദ്ദേഹം പ്രകടിപ്പിച്ചു. ആവർത്തിച്ചുള്ള വിജയങ്ങൾ ഇന്ത്യൻ അത്ലറ്റിക്സ് ഉണ്ടാക്കുന്ന മികച്ച മുന്നേറ്റത്തെ കാണിക്കുന്നു."\
--ND--
Congratulations to @Neeraj_chopra1 for scripting history yet again by becoming the first Indian to win the prestigious Diamond League Trophy. He has demonstrated great dedication and consistency. His repeated successes show the great strides Indian athletics is making. pic.twitter.com/dlkXU77Xt5
— Narendra Modi  September 9, 2022
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ഓഗസ്റ്റ് 21, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 209.67 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 26,58,755 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 99,879 പേർ; ചികിത്സയിലുള്ളത് ആകെ രോഗബാധിതരുടെ 0.23%
കഴിഞ്ഞ 24 മണിക്കൂറിനിടെ 12,783 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,37,12,218 ആയി; രോഗമുക്തി നിരക്ക് 98.59%
കഴിഞ്ഞ 24 മണിക്കൂറിൽ 11,539 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 3.75%; പ്രതിവാര രോഗസ്ഥിരീകരണ നിരക്ക് 3.88%
ആകെ നടത്തിയത് 88.24 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,07,680 പരിശോധനകൾ